cyanic-selkie/wikianc huggingface dataset:
ดัสติน เจ. ลี
ชีวิตช่วงต้น
ดัสติน ลี เป็นบุตรของตำรวจม้ากองบังคับการตำรวจทางหลวงรัฐมิสซิสซิปปีที่มีชื่อว่าเจโรม ลี และดัสตินเกิดวันที่ 7 เมษายน ค.ศ. 1986 ที่เมริเดียน รัฐมิสซิสซิปปี ตั้งแต่อายุประมาณห้าขวบ ดัสตินได้ฝึกซ้อมร่วมกับบรรดาสุนัขกู้ภัย โดยการซ่อนตัวอยู่ในป่า และปล่อยให้พวกมันได้เข้าไปค้นหาตัวเขา เช่นเดียวกับพ่อของเขา เขาได้รับการโยกย้ายเนื่องด้วยเหตุวินาศกรรม 11 กันยายน พ.ศ. 2544 ที่ซึ่งเขาได้สมัครเป็นทหารก่อนการสำเร็จการศึกษาในระดับไฮสกูล โดยเขาได้เติบโตในควิทแมน รัฐมิสซิสซิปปี และสำเร็จการศึกษาจากโรงเรียนวิทแมนไฮสกูลใน ค.ศ. 2004
อาชีพทหารและการเสียชีวิต
ดัสตินสำเร็จการฝึกอบรมหลักสูตรแรกในฐานะผู้บังคับสุนัข เขาได้รับการบันทึกโดยครูฝึกสุนัขชื่อ วิลเลียม ดับบลิว. เรโนลด์ ว่าเป็น "ผู้บังคับสุนัขที่น่าอัศจรรย์" เนื่องด้วยความสามารถของเขา ดัสตินได้รับสุนัขสองตัวสำหรับการทำงานในครั้งหนึ่ง ซึ่งได้แก่ สุนัขตรวจหาวัตถุระเบิดและสุนัขตรวจหาสารเสพติด เขาได้รับการส่งไปประจำการที่กองบัญชาการกองทัพพลาธิการนาวิกโยธินฐานอัลบานีในเมืองอัลบานี รัฐจอร์เจีย ก่อนที่เขาจะได้รับการเคลื่อนกำลังพลสู่ประเทศอิรัก ดัสตินได้รับการเลื่อนยศเป็นสิบโทในเดือนกรกฎาคม ค.ศ. 2006 เขาได้เข้าร่วมกับกองพันลาดตระเวนที่ 3 ก่อนการโจมตี และได้เข้าประจำการในกองพันที่ 3 พรรคนาวิกโยธินที่ 14 กองปืนใหญ่จี หมวด 3 ซึ่งเป็นช่วงแห่งการเสียชีวิตของเขา เมื่อวันที่ 21 มีนาคม ค.ศ. 2007 ฐานปฏิบัติการแห่งกองร้อยเอ ได้ถูกโจมตีโดยฝ่ายก่อการร้ายด้วยการยิงแฝง ดัสตินและเล็กซ์ได้รับบาดเจ็บจากเศษกระสุน เมื่อจรวด 73 มม. ได้ระเบิดภายในฐานปฏิบัติการของดัสติน ส.ท.ดัสตินได้รับการอพยพเคลื่อนย้ายจากพื้นที่ไปยังโรงพยาบาล ที่ซึ่งเขาได้เสียชีวิตหลังจากนั้นเพียงไม่นาน ส่วนการบาดเจ็บของเล็กซ์ไม่เป็นอันตรายถึงชีวิต ทั้งนี้ ดัสตินได้มีการกำหนดที่จะกลับบ้านภายในช่วงราวหกสัปดาห์
สิ่งที่ตามมา
ดัสติน ลี ได้รับการฝังที่สุสานสโตนวอลล์ในเมืองสโตนวอลล์ รัฐมิสซิสซิปปี ณ วันที่ 31 มีนาคม ค.ศ. 2007 เขาได้รับรางวัลสำหรับผู้วายชนม์เพอร์เพิลฮาร์ต, เหรียญกองทัพเรือและนาวิกโยธินสรรเสริญ พร้อมด้วยเครื่องหมายกรำศึกสดุดีความกล้า และริบบิ้นปฏิบัติการศึก พ่อแม่ของดัสตินได้รับความช่วยเหลือจากผู้แทนราษฎรสหรัฐชื่อ วอลเตอร์ โจนส์ (คณะกรรมการพรรครีพับลิกัน) และการร้องทุกข์ทางอินเทอร์เน็ต และประสบความสำเร็จในการร้องขอเพื่อให้เล็กซ์ได้รับการเกษียณก่อนกำหนด ทำให้เขาเป็นทหารที่ทำงานร่วมกับสุนัขที่ได้รับการเกษียณก่อนกำหนดอย่างเต็มรูปแบบรายแรก และการรับเลี้ยงโดยกระทรวงกลาโหมสำหรับครอบครัวผู้บังคับสุนัขที่เสียชีวิตจากสนามรบ
ภายหลังจากการเสียชีวิตของดัสติน ทางวุฒิสภารัฐมิสซิสซิปปีและสภาผู้แทนราษฎรรัฐมิสซิสซิปปีได้มีมติพ้องในการเชิดชูเกียรติแก่ตัวเขา เมื่อวันที่ 19 มีนาคม ค.ศ. 2010 ทางพลาธิการนาวิกโยธินฐานอัลบานีได้เปลี่ยนชื่อบ้านสำหรับสุนัขอยู่เป็น "คอร์เพอเริลดัสติน เจโรม ลี เคนเนล"
ข้อมูลเพิ่มเติม
สุนัขที่ชื่อ เล็กซ์ เสียชีวิตในวันที่ 25 มีนาคม ค.ศ. 2012 เนื่องเป็นผลมาจากการเกิดโรคมะเร็ง
ภัครมัย โปตระนันท์
ภัครมัย โปตระนันทน์ (เกิด 7 ธันวาคม พ.ศ. 2520) ชื่อเล่น ตอง เป็นนักร้องและนักแสดงหญิงชาวไทย เข้าสู่วงการบันเทิงโดยแสดงมิวสิกวิดีโอของ ปีเตอร์ คอร์ป ไดเรนดัล ในเพลง "อยากไปไหนก็ไป" ต่อมาจึงได้ออกผลงานเพลงในสังกัดแกรมมี่ ตั้งแต่ปี พ.ศ. 2541 จนถึงปี พ.ศ. 2547 ได้ย้ายมาเป็นศิลปินในสังกัดอาร์เอส แต่ในปัจจุบันได้หมดสัญญากับอาร์เอสแล้ว
ประวัติ
ภัครมัยป็นบุตรสาวของพันตำรวจเอก โภคพิบูลย์ โปตระนันทน์ อดีตเลขาธิการสำนักงานคณะกรรมการป้องกันและปราบปรามการทุจริตในภาครัฐ (ป.ป.ท.)
จบการศึกษาระดับมัธยมศึกษาจาก โรงเรียนชลกันยานุกูล จบการศึกษาระดับอุดมศึกษาจาก คณะเทคนิคการแพทย์ มหาวิทยาลัยหัวเฉียวเฉลิมพระเกียรติ เข้าสู่วงการบันเทิงโดยแสดงมิวสิกวิดีโอของ ปีเตอร์ คอร์ป ไดเรนดัล ในเพลง "อยากไปไหนก็ไป"
ภัครมัยเริ่มแจ้งเกิดในวงการเพลงเมื่อพฤษภาคมปี 2541 ด้วยมาดของหญิงสาวผมยาว ท่าทาง คล่องแคล่วกระฉับกระเฉง และเริ่มเป็นที่รู้จักในผล งานชุด "ตองหนึ่ง" ซึ่งก่อนที่เธอจะออกอัลบั้มชุดนี้ได้ ตองต้องใช้เวลาถึงหนึ่งปีเต็ม ในการฝึกฝนร้องเพลงและเตรียมความพร้อมให้เต็มที่กับการทำงานชุดแรก ตองเคยมี ความฝันและความตั้งใจว่า ซักวันหนึ่งจะต้องเป็นนักร้องให้ได้ ตองเคยเป็นนักร้องตัวแทน ของโรงเรียนสมัยมัธยมปลาย ก่อนจะตั้งใจฝึกฝนและพัฒนาตนเองจนมีโอกาสได้เข้าร่วมประกวดใน โครงการ สตาร์เซิร์ช รุ่นที่ 2 ซึ่งจัดโดยสถานีวิทยุ Radio Vote ซึ่งเป็นรุ่นเดียวกับ นิโคล เทริโอ นักร้องร่วมค่ายที่ออกอัลบั้มในปีเดียวกัน ก่อนเป็นหนทางให้เธอก้าวเข้ามาสู่ถนนสายดนตรีอย่างเต็มตัว
พ.ศ. 2542 ตอง ภัครมัย ได้มีผลงานเพลงอัลบั้มชุดที่สองคือ "ตองสองตา (Tong Two Eyes)" ซึ่งเปิดตัวมาด้วยเพลงสนุกสนานอย่าง สองตา ที่ดูโตขึ้นมาจากอัลบั้มแรก ในอัลบั้มนี้ มีเพลงที่ฮิตที่สุดของตองนั่นก็คือเพลง อยู่ดีดีก็อยากร้องไห้ นอกจากนี้ อัลบั้มนี้ยังมีเพลงฮิตหลายเพลง ทั้งเพลง ทานข้าวกันไหม และ ให้ความหวังทำไม ซึ่งในอัลบั้มชุดนี้มียอดขายกว่า 800,000 ตลับ
ต่อมาในปี พ.ศ. 2543 ตอง ภัครมัยได้ร่วมกับกลุ่มนักร้องในสังกัดกับวง Seven ที่ทำร่วมกับ 6 ศิลปินหญิง ได้แก่ ใหม่ เจริญปุระ, มาช่า วัฒนพานิช, หฤทัย ม่วงบุญศรี, นัท มีเรีย, นิโคล เทริโอ และเสาวลักษณ์ ลีละบุตร เปิดตัวด้วยเพลงรวมศิลปินอย่าง "ความรักทั้งเจ็ด" ซึ่งเป็นเพลงเปิดตัวที่สร้างชื่อเสียงให้กับวงเป็นอย่างมาก และยังสร้างปรากฏการณ์แฟชั่นเชิ้ตขาว กางเกงยีนส์ ซึ่งเพลงเดี่ยวที่ตองร้องคือ "อกหักใช่ไหม" ในปีเดียวกันหลังจากอัลบั้ม Seven ประสบความสำเร็จเป็นอย่างมาก ยังได้มีผลงานอัลบั้มชุดที่ 2 ตามมาในปีเดียวกันคือ "Seven Vol.1 และ Vol.2" เปิดตัวด้วยเพลง "อกหักใช่ไหม" และเพลงเดี่ยวที่ได้ร้องนั้นคือเพลง "บอกแล้วให้ระวัง"
พ.ศ. 2544 ต่อเนื่องผลงานเพลงด้วยอัลบั้มที่สาม คือ ตอง 333 (Tong 333) ที่ทิ้งช่วงระยะเวลาเกือบ 2 ปี งานเพลงในอัลบั้มชุดนี้ เน้นฟังสนุก ตรงไปตรงมาเหมือนชื่ออัลบั้ม นอกจากนี้ ตองยังได้รับความไว้วางใจจากทีมโปรดิวเซอร์ให้ดีไซน์การร้อง และใส่อารมณ์ในแต่ละเพลงด้วยตัวเองอีกด้วย โดยเปิดตัวด้วยเพลงมืดตึ๊ดตื๋อ ต่อด้วยเพลง กลัวเธอรู้, จะรักให้ดีที่สุด และ ไม่ขอเป็นเพื่อน ซึ่งถือว่าอัลบั้มนี้ก็ยังได้เสียงตอบรับไม่แพ้กับอัลบั้มชุดแรกๆ และในปีเดียวกันตองได้แสดงละครเรื่องแรกโดยรับบทเป็นนางเอกของเรื่องอีกด้วยคือละคร "เจ้าแม่จำเป็น" และยังได้ร้องเพลงประกอบละครคือเพลง "ฉันไม่มีเวทมนตร์"
พ.ศ. 2546 กับอัลบั้มชุดที่ 4 ชื่อว่า ตองสี่ (Tong 4) อัลบั้มชุดนี้กระแสตอบรับค่อนข้างแผ่วแต่ก็ยังเป็นที่น่าจับตาอยู่ โดยเปิดตัวด้วยเพลง แล้วฉันล่ะ เพลงเนื้อหาเศร้าๆ
ในปี พ.ศ. 2548 หลังจากที่ตองโลดแล่นอยู่ในวงการบันเทิงมายาวนาน วันนี้ "ตอง- ภัครมัย โปตระนันท์" ก้าวสู่การเปลี่ยนแปลงครั้งสำคัญกับอัลบั้มชุด "Changes" งานดนตรีที่พิสูจน์ถึงพัฒนาการทางความคิดที่เติบโตขึ้นอย่างชัดเจนของตอง ภายใต้การดูแลของ มอนสเตอร์ มิวสิก ค่ายเพลงในเครือ อาร์. เอส.ฯ
ในปี 2556 ตองได้กลับมามีคอนเสิร์ต " Green Concert # 16 : Seven Return" ร่วมกีบศิลปินวงเซเว่น เมื่อวัน เสาร์ที่ 24 และ อาทิตย์ที่ 25 สิงหาคม 2556 ที่ Royal Paragon Hall, Siam Paragon
ปัจจุบัน ภัครมัยยังคงมีผลงานอย่างต่อเนื่องทั้ง ถ่ายแบบแฟชั่น แสดงละครโทรทัศน์ ละครซีรีส์ และแสดงมิวสิควีดีโอ เป็นต้น นอกจากนนี้ยังได้ออกซิงเกิ้ลเดี่ยว หลังจากห่างหายไปจากงานเพลงถึง 7 ปี กับซิงเกิ้ลภายใต้สังกัด Morningray Music ชื่อเพลง "ไม่อยากจบบนเตียง (No Need)" (พ.ศ. 2559)
อัลบั้มที่ออกในสังกัดจีเอ็มเอ็มแกรมมี่
เพลงที่มี* = เพลงที่เป็นซิงเกิ้ลโปรโมทของอัลบั้ม
อัลบั้มที่ออกในสังกัดอาร์เอส
เพลงที่มี* = เพลงที่เป็นซิงเกิ้ลโปรโมทของอัลบั้ม
รางวัลที่ได้รับ
พ.ศ. 2540 ชนะเลิศการประกวดร้องเพลง ในโครงการ Star Search  รุ่นที่ 2
อาชว์ เตาลานนท์
ดร.อาชว์ เตาลานนท์ กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ นักธุรกิจชาวไทย รองประธานกรรมการเครือเจริญโภคภัณฑ์ และ ทรูคอร์ปอเรชั่น อดีตประธานกรรมการหอการค้าไทย และสภาหอการค้าแห่งประเทศไทย เป็นนักนิยมธรรมชาติ และนักดูนก ระดับแถวหน้าของเมืองไทย จบการศึกษาชั้นมัธยมศึกษาตอนปลายจากโรงเรียนเตรียมอุดมศึกษา ปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทจากมหาวิทยาลัยไอโอวาสเตต และปริญญาเอกจากสถาบันเทคโนโลยีอิลลินอยส์ นอกจากนั้นยังเคยดำรงตำแหน่งนายกสภามหาวิทยาลัยสุโขทัยธรรมาธิราช นายกสภามหาวิทยาลัยราชภัฏรำไพพรรณี และนายกสภามหาวิทยาลัยหอการค้าไทย กรรมการสภาวิทยาลัยป้องกันราชอาณาจักร ประธานกรรมการหอการค้าไทย และสภาหอการค้าแห่งประเทศไทย ประธานกรรมการ สถาบันวิจัยวิทยาศาสตร์และเทคโนโลยีแห่งประเทศไทย กรรมการสำนักงานคณะกรรมการพัฒนาการเศรษฐกิจและสังคมแห่งชาติ อดีตอุปนายกคนที่ 2 สภาวิศวกร
งานการเมือง
ดร.อาชว์ เตาลานนท์ เคยได้รับการแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของพลเอกเกรียงศักดิ์ ชมะนันทน์ และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน
ภัครมัย โปตระนันท์
รางวัลที่ได้รับ
พ.ศ. 2545 ทูตเยาวชนต่อต้านยาเสพติด, รางวัลเยาวชนดีเด่น สาขาสื่อมวลชนเพื่อเด็ก และเยาวชนที่ป้องกันปัญหาสังคม
มัสยิดอันนุค็อยละฮ์
มัสยิดอันนุค็อยละฮ์ (مسجد النخيلة) เป็นมัสยิดในประวัติศาสตร์ชีอะฮ์ที่เมืองอัลกิฟล์ ประเทศอิรัก ตัวมัสยิดบรรจุศาลเจ้าซุลกิฟล์ (مرقد نبي الله ذي الكفل) ซึ่งเชื่อว่าเป็นสุสานของนบีซุลกิฟล์ (ในไบเบิลคือเอเสเคียล)
ประวัติ
บริเวณนี้เคยเป็นสถานที่แสวงบุญของชาวยิว เพราะในนี้มีสุสานของศาสดาเอเสเคียล ซึ่งสร้างมาตั้งต่คริสต์ศตวรรษที่ 7 อย่างไรก็ตาม บางรายงานถือว่าบริเวณนี้สืบมาจากศาลเจ้าที่สร้างโดยศาสดาอับราฮัม ซึ่งระบุว่ามีรายละเอียดอิหม่ามมะฮ์ดีของมุฮัมมัด อัลญะวาด อิหม่ามคนที่ 9 จากสิบสองอิหม่ามในชีอะฮ์สิบสองอิมาม ใน ค.ศ. 1316 สุลต่านเอิลไจตือ (Öljaitü) แห่งจักรวรรดิข่านอิลได้รับสิทธิในการดูแลหลุมฝังศพ มีการสร้างมินาเรตแฃะมัสยิดในสมัยนั้น
ใน ค.ศ. 2014 บริษัทอิหร่านและวะก็อฟจากสังคมชีอะฮ์ได้ปรับปรุงบริเวณนี้กับมินาเรต ซึ่งใช้งบประมาณ 800 ล้านดินาร์
วัดโฉลกหลำ
วัดโฉลกหลำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดโฉลกหลำตั้งวัดเมื่อวันที่ 14 กันยายน พ.ศ. 2519 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2520 ที่ตั้งวัดเป็นอ่าวอยู่ทางทิศเหนือของเกาะพะงัน เป็นอ่าวลึกกำบังคลื่นลมในบางฤดูได้เป็นอย่างดี แต่บางฤดูคลื่นลมจัดมากเรือเข้าจอดเทียบท่าไม่ได้ เวลาคลื่นลมสงบจะมีเรือประมงเข้ามาจอดเป็นจำนวนมาก มีหมู่บ้านชาวประมงชายฝั่งที่เก่าแก่ของเกาะ มีท่าเรือขึ้นปลาจึงเป็นแหล่งจำหน่ายอาหารทะเล
วัดโฉลกหลำมีพระเกจิอาจารย์ที่มีชื่อเสียง อย่าง หลวงพ่อจันทร์ ท่านเป็นพระเกจิอาจารย์ที่เก่งทางด้านวิชาลบผง ท่านเขียนและลบผงได้เอง อาทิ ผงปถมัง ผงอิทธิเจ และมวลสารส่วนผสมอีกหลาย ๆ ชนิด ซึ่งมีทั้งปูนเปลือกหอย น้ำมันตังอิ้ว และกล้วย เป็นตัวประสานเนื้อพระ กล่าวกันว่าเป็นสุดยอดพระเรื่องเมตตามหาเสน่ห์มหานิยม หลวงพ่อจันทร์ได้ก่อสร้างเสนาสนะต่าง ๆ รวมทั้งอุโบสถ กระทั่งทำที่พักสงฆ์ได้กลายเป็นวัดตามกฎหมาย เรียกว่า สำนักสงฆ์โฉลกหลำ ต่อมาได้ยกสถานะเป็นวัดและได้จัดงานผูกพัทธสีมาในปี พ.ศ. 2522
Acinetobacter
เชื้อในกลุ่ม Acinetobacter spp. เป็นเชื่อแบคทีเรียแกรมลบ (gram-negative bacteria) ทรงแท่ง ที่มีความสำคัญมากขึ้นในฐานะที่เป็นเชื้อก่อโรคในโรงพยาบาลที่พบได้บ่อยขึ้น และมักเป็นเชื้อที่ดื้อต่อยาปฏิชีวนะหลายชนิด Acinetobacter spp. เป็นสาเหตุของโรคปอดบวม (pneumonia) ชนิด ventilator-associated ที่พบบ่อยที่สุดในหอผู้ป่วยหนัก (Intensive Care Unit, ICU; Intermediate Care Unit) ของโรงพยาบาลรามาธิบดี ในพ.ศ. 2542 นอกจากนี้ยังมีรายงานการพบเชื้อนี้มากขึ้นในหลายๆ ประเทศ โดยส่วนใหญ่เป็นการติดเชื้อในโรงพยาบาล แม้ว่าจะมีรายงานการติดเชื้อ Acinatobacter จากชุมชน แต่ก็ไม่มากนักเมื่อเทียบกับการติดเชื้อในโรงพยาบาล
ความสำคัญอีกประการหนึ่งของ Acinetobacter spp. คือ เชื้อเหล่านี้มักจะดื้อต่อยาปฏิชีวนะพร้อมๆ กันหลายชนิด โดยเฉพาะอย่างยิ่งการดื้อต่อยาในกลุ่ม Carbapenems โดยเชื้อที่ดื้อต่อ Carbapenems มักจะดื้อต่อยาปฏิชีวนะหลายชนิดในเวลาเดียวกัน ทำให้มีความยากลำบากในการเลือกใช้ยาปฏิชีวนะในการรักษาภาวะติดเชื้อ Acinetobacter spp.
จุลชีววิทยา
เชื้อในสกุล Acinetobacter spp. มีลักษณะสำคัญคือเป็นแบบทีเรียรูปร่างกลม-แท่ง ประเภทแกรมลบที่ไม่เคลื่อนไหว (non-motile Gram-negative coccobacilli) ซึ่งบางครั้งอาจติดสีคล้ายแบคทีเรียแกรมบวกได้ รูปร่างของเชื้ออาจเป็นได้ทั้งรูปร่างแบบกลมหรือแบบแท่ง แต่มักจะพบแบบกลมในอาหารเลื้ยงเชื้อแบบเหลว และในช่วงแรกของการเจริญเติบโต นอกจากนี้อาจยังมีรูปร่างที่แตกต่างกันออกไป ทำให้สามารถจำแนกเชื้อชนิดนี้ออกจากเชื้ออื่นๆที่ก่อโรคในสิ่งส่งตรวจได้ยาก
การเจริญเติบโตของเชื้อนี้ เป็นแบบอาศัยออกซิเจนเท่านั้น และให้ผลบวกกับปฏิกิริยากับเอนไซม์คาตาเลส (catalase) กับผลลบกับปฏิกิริยากับเอนไซม์ออกซิเดส (oxidase) มีสัดส่วนของเบสกัวนีน (guanine) รวมกับเบสไซโตซีน (cytosine) ในดีเอ็นเอ หรือค่า G+C content ระหว่างร้อยละ 39 ถึง 47
อนุกรมวิธาน
ตามอนุกรมวิธาน Acinetobacter spp. เป็นสกุลหนึ่งในวงศ์ Moraxellaceae ซึ่งประกอบด้วยแบคทีเรียในสกุล Moraxella, Acinetobacter และ Psychrobacter รวมทั้งเชื้ออื่นที่มีความสัมพันธ์กับเชื้อเหล่านี้)
ความก้าวหน้าทางจุลชีววิทยาระดับโมเลกุล ทำให้การจัดแบ่งสปีชีส์ ของเชื้อทำได้แน่นอนขึ้นกว่าในอดีต โดยใช้วิธีการ Transformation test และ DNA-DNA hybridization แต่วิธีการดังกล่าวทำได้ยากในห้องปฏิบัติการทั่วไป จากการศึกษาเปรียบเทียบดีเอ็นเอ ของ Acinetobacter spp. เพื่อแบ่งแยกสปีชีส์โดยถือว่าเชื้อที่มีการจัดเรียงตัวและลำดับของ นิวคลีโอไทด์ เหมือนกันตั้งแต่ร้อยละ 70 ขึ้นไป และมีค่าของความแตกต่างของอุณหภูมิการแยกสายดีเอ็นเอ (ΔTm) น้อยกว่า 5 °C ถือว่าเป็นสปีชีส์เดียวกัน โดยเรียกว่า genomic species หรือ DNA group (หากเชื้อใน genomic species ใด มีลักษณะทาง phenotypes ที่แตกต่างจาก genomic species อื่นเด่นชัด ก็สามารถตั้งชื่อ species อื่นได้) ปัจจุบันสามารถแบ่งกลุ่มของ Acinetobacter spp. ได้เป็นสามสปีชีส์ คือ
นักเลียนแบบผู้ยิ่งใหญ่
นักเลียนแบบผู้ยิ่งใหญ่ (The Great Imitator) หมายถึงโรคที่แสดงอาการแบบไม่จำเพาะและอาจสับสนกับโรคอื่นๆ ได้
พ.ศ. 2152
พุทธศักราช 2152 ใกล้เคียงกับ
จอห์น ซัลลิแวน
จอห์น โจเซฟ ซัลลิแวน (John Joseph Sullivan, เกิด 20 พฤศจิกายน พ.ศ. 2502) เป็นนักกฎหมาย และเจ้าพนักงานรัฐบาลกลางชาวอเมริกัน ผู้ดำรงตำแหน่งรัฐมนตรีช่วยว่าการกระทรวงการต่างประเทศคนที่ 19 และรัฐมนตรีช่วยว่ากระทรวงพาณิชย์สหรัฐ คนที่ 14 ปัจจุบันเขาดำรงตำแหน่งเอกอัครราชทูตสหรัฐประจำรัสเซีย คนที่ 10
ก่อนหน้านั้นทำหน้าที่รักษาการรัฐมนตรีว่าการกระทรวงการต่างประเทศตั้งแต่วันที่ 13 มีนาคม 2018 (โดยพฤตินัย) และอย่างเป็นทางการในวันที่ 1 เมษายน 2018 – 26 เมษายน 2018 หลังประธานาธิบดีโดนัลด์ ทรัมป์ ไล่นายเร็กส์ ทิลเลอร์สัน ออก
ประวัติ
จอห์น ซัลลิแวนเกิดและเติบโตที่บอสตัน รัฐแมสซาชูเซตส์ จบการศึกษาระดับชั้นมัธยมจากโรงเรียนมัธยมซาเวเรียนเมื่อ พ.ศ. 2520 ได้รับปริญญาศิลปศาสตร์ด้านประวัติศาสตร์และรัฐศาสตร์จากมหาวิทยาลัยบราวน์ในปี พ.ศ. 2524 และปริญญาเอกด้านกฎหมายจากมหาวิทยาลัยโคลัมเบีย พ.ศ. 2529 จากนั้นทำหน้าที่บรรณาธิการวิชาการ ในหนังสือ "Columbia Law Review" เขาเคยเป็นเสมียนประจำตัวจอห์น ไมเนอร์ วิซดอม อดีตผู้พิพากษาศาลอุทธรณ์สหรัฐเขตที่ 5 และเดวิด เซาเทอร์ อดีตผู้พิพากษาศาลฎีกาสหรัฐมาก่อน
เขาแต่งงานกับเกรซ โรดิเกรซ มีบุตรด้วยกัน 3 คนและอาศัยอยู่ที่รัฐแมรีแลนด์ ซัลลิแวนเป็นหลานชายของวิลเลียม เอช. ซัลลิแวน เอกอัครราชทูตสหรัฐประจำสาธารณรัฐอิสลามอิหร่านคนสุดท้าย
ตั้งแต่ปี พ.ศ. 2546 ถึง พ.ศ. 2551 ซัลลิแวนเป็นผู้สนับสนุนโครงการหาเสียงของชัค ฟอร์ด (ลงชิงตำแหน่งสมาชิกสภาผู้แทนราษฎรรัฐแมรีแลนด์ เขตที่ 8) และแจ็ค ไรอัน (ลงชิงตำแหน่งวุฒิสมาชิกจากรัฐอิลลินอย)
การดำรงรัฐมนตรีช่วยว่าการกระทรวงการต่างประเทศสหรัฐ
จอห์น ซัลลิแวนสาบานตนเข้ารับตำแหน่งรัฐมนตรีช่วยฯ ซึ่งจอห์น โรเบิร์ต ผู้พิพากษาศาลฎีกาสหรัฐประกอบพิธีให้ ประธานาธิบดีโดนัลด์ ทรัมป์ได้เสนอชื่อของเขาให้เข้าดำรงตำแหน่งรัฐมนตรีช่วยว่าการกระทรวงการต่างประเทศ และรัฐมนตรีช่วยว่าการกระทรวงการต่างประเทศ ด้านการจัดการทรัพยากร เมื่อวันที่ 11 เมษายน พ.ศ. 2560
พ.ศ. 2153
พุทธศักราช 2153 ใกล้เคียงกับ
พ.ศ. 2154
พุทธศักราช 2154 ใกล้เคียงกับ
.bg
.bg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบัลแกเรีย เริ่มใช้ครั้งแรกเมื่อ พ.ศ. 2538
อ้างอิง
Toppdomän
กัวลาลัมเปอร์
กัวลาลัมเปอร์ หรือ กัวลาลุมปูร์ (Kuala Lumpur, ) มีชื่อทางการว่า ดินแดนสหพันธ์กัวลาลัมเปอร์ หรือ ดินแดนสหพันธ์กัวลาลุมปูร์ (Wilayah Persekutuan Kuala Lumpur) และชื่อย่อว่า เคเอ็ล (KL) เป็นดินแดนสหพันธ์และเมืองหลวงของประเทศมาเลเซีย เป็นเมืองที่ใหญ่ที่สุดโดยมีพื้นที่ 243 km2 และประชากรโดยประมาณ 1.73 ล้านคนในปี 2016 หากเรียกรวมปริมณฑลกัวลาลัมเปอร์จะเรียกว่าหุบเขากลัง และเป็นเขตนครที่มีประชากรถึง 7.564 คนในปี 2018
กัวลาลัมเปอร์เป็นศูนย์กลางทางวัฒนธรรม การเงิน เศรษฐกิจ ของประเทศมาเลเซีย เป็นที่ตั้งของรัฐสภาและอิซตานาเนอการา พระราชฐานของประมุขแห่งรัฐ กัวลาลัมเปอร์เริ่มก่อร่างขึ้นเป็นนิคมในปี 1857 ในฐานะเมืองที่เกิดขึ้นรองรับการขุดดีบุกในภูมิภาค และเป็นศูนย์กลางการปกครองของรัฐเซอลาโงร์ตั้งแต่ปี 1880 ถึง 1978 กัวลาลัมเปอร์เป็นเมืองหลวงของสหพันธรัฐมาลายาที่ซ่งต่อมาคือประเทศมาเลเซีย และคงเป็นศูนย์กลางของรัฐบาลส่วนบริหารและนิติบัญญัติจนของรัฐบาลกลางกระทั่งต้นปี 1999 ซึ่งได้ย้ายศูนย์กลางการปกครองไปยังปูตราจายา ในขณะที่องค์การทางการเมืองบางส่วนยังคงอยู่ในกัวลาลัมเปอร์
กัวลาลัมเปอร์เป็นหนึ่งในสามดินแดนสหพันธ์ของมาเลเซีย ตั้งอยู่ล้อมรอบด้วยรัฐเซอลาโงร์บนชายฝั่งตะวันตกตอนกลางของคาบสมุทรมาเลย์] นับตั้งแต่ทศวรรษ 1990 กัวลาลัมเปอร์เป็นที่จัดการแข่งขันกีฬาและเทศกาลวัฒนธรรมระกับนานาชาติมากมาย เช่น กีฬาจักรภพปี 1998 และซีเกมส์ 2017 กัวลาลัมเปอร์มีการพัฒนารุดหน้ามากในช่วงทศวรรษที่ผ่านมา เป็นที่ตั้งของอาคารแฝดที่สูงที่สุดในโลก คือ ตึกแฝดเปโตรนาส, สัญลักษณ์ของการพัฒนามาเลเซีย และเป็นที่ตั้งของเมอร์เดกา 118 อาคารสูงสุดอันดับสองของโลก
การคมนาคมในกัวลาลัมเปอร์มีทั้งระบบถนนที่ครอบคลุมและระบบขนส่งมวลชน อันประกอบด้วยเอ็มอาร์ที (MRT), แอลอาร์ที (LRT), โมโนเรล, รถไฟ, รถบัส และรถไฟเชื่อมต่อสนามบิน กัวลาลัมเปอร์เป็นหนึ่งในเมืองระดับแนวหน้าในแง่ของการท่องเที่ยวและการจับจ่ายซื้อของ ในปี 2019 กัวลาลัมเปอร์เป็นเมืองที่มีผู้เดินทางเข้ามามากที่สุดอันดับ 6 ของโลก และยังเป็นที่ตั้งของห้างที่ใหญ่ที่สุดในโลกสิบแห่ง
กัวลาลัมเปอร์อยู่อันดับที่ 70 ของโลก และอันดับที่ 2 ของเอเชียตะวันออกเฉียงใต้ในการจัดอันดับเมืองน่าอยู่อาศัยของอีคอโนมิสต์อินเทลลิเจนซ์ยูนิต กัวลาลัมเปอร์เป็นที่เก้าในกลุ่มประเทศ ASPAC และที่สองในเอเชียตะวันออกเฉียงใต้ในฐานะศูนย์กลางนวัตกรรมชั้นนำของโลกโดย KPMG ในปี 2021 และในปี 2020 ยังได้รับการแต่งตั้งเป็นเมืองหลวงหนังสือโลกโดยยูเนสโก
ประชากร
กัวลาลัมเปอร์เป็นนครที่มีประชากรมากที่สุดในประเทศมาเลเซีย มีประชากรอาศัยอยู่ในเขตเมือง 1.76 ล้านคน มีความหนาแน่นประชากรที่ 6696 PD/km2 และเป็นเขตการปกครองที่หนาแน่นที่สุดของประเทศ กัวลาลัมเปอร์ยังเป็นจุดศูนย์กลางของเขตปริมณฑลหุบเขากลังที่ครอบคลุมถึงเปอตาลิงจายา, กลัง, ซูบังจายา, ปูจง, ชะฮ์อาลัม และกมบัก ซึ่ง มีประชากรรวมประมาณ 7.25 ล้านคน
ประชากรในกัวลาลัมเปอร์ประกอบด้วยกลุ่มชาติพันธ์หลักสามกลุ่ม: มลายู, จีน และอินเดีย นอกจากนี้ ยังมีกลุ่มวัฒนธรรมอื่น ๆ เช่น ยูเรเชีย, กาดาซัน, อีบัน และกลุ่มชนพื้นเมืองอื่น ๆ ทั่วมาเลเซีย
ภาษาและศาสนา
กัวลาลัมเปอร์มีผู้นับถือศาสนาหลากหลายมาก โดยมีสถานที่สักการะให้กับประชากรหลาย ๆ กลุ่ม ผู้ที่นับถือศาสนาอิสลามส่วนใหญ่เป็นชาวมลายู, ชุมชนมุสลิมเชื้อสายอินเดีย และมุสลิมเชื้อสายจีนจำนวนน้อย ผู้ที่นับถือศาสนาพุทธนิกายมหายาน, ลัทธิขงจื๊อ และลัทธิเต๋าส่วนใหญ่เป็นชาวจีน ชาวอินเดียนับถือศาสนาฮินดู และมีชาวจีนและอินเดียบางส่วนที่หันไปนับถือศาสนาคริสต์ด้วย
กัวลาลัมเปอร์เป็นหนึ่งในสามรัฐ/ดินแดนที่มีประชากรที่นับถือศาสนาอิสลามน้อยกว่า 50% ส่วนอีกสองรัฐคือรัฐปีนังและรัฐซาราวัก
สถิติจากสำมะโน ค.ศ. 2010 ระบุว่าประชากรชาวจีน 87.4% ระบุตนเองว่านับถือศาสนาพุทธ โดยมีจำนวนน้อยที่ระบุตนเองว่านับถือศาสนาคริสต์ (7.9%), ศาสนาพื้นบ้านจีน (2.7%) และอิสลาม (0.6%) ประชากรชาวอินเดียส่วนใหญ่ระบุตนเองว่านับถือศาสนาฮินดู (81.1%) โดยมีจำนวนน้อยที่ระบุตนเองว่านับถือศาสนาคริสต์ (7.8%), อิสลาม (4.9%) และพุทธ (2.1%) ชุมชนบูมีปูเตอราที่ไม่ใช่ชาวมลายูส่วนใหญ่นับถือศาสนาคริสต์ (44.9%) โดยมีจำนวนน้อยที่ระบุตนเองว่านับถือศาสนาอิสลาม (31.2%) และพุทธ (13.5%) ส่วนชาวมลายูบูมีปูเตอราทั้งหมดนับถือศาสนาอิสลาม เนื่องจากหลักเกณฑ์ตามคำอธิบายของชาวมลายูในรัฐธรรมนูญมาเลเซียระบุว่าพวกเขาต้องนับถือศาสนาอิสลาม
ภาษามาเลเซียเป็นภาษาราชการในกัวลาลัมเปอร์ นอกจากภาษามลายู ยังมีภาษาอื่น ๆ ที่ผู้มีเชื้อสายอินโดนีเซียพูด เช่น มีนังกาเบา และชวา พลเมืองในนครนี้สามารถเข้าใจภาษาอังกฤษ และมีจำนวนมากใช้ภาษานี้เป็นภาษาแม่ โดยสำเนียงที่ใช้งานมากที่สุดคือภาษาอังกฤษแบบมาเลเซีย ภาษาจีนกวางตุ้งและจีนมาตรฐานก็มีผู้พูดจำนวนมาก เพราะเป็นภาษาที่ประชากรชาวจีนพูด ภาษาย่อยอีกภาษาที่มีผู้พูดจำนวนมากคือภาษาแคะ ประชากรชาวอินเดียส่วนใหญ่พูดภาษาทมิฬ และมีผู้พูดภาษาอินเดียอื่น ๆ เป็นภาษาชนกลุ่มน้อย เช่น ภาษาเตลูกู, มลยาฬัม, ปัญจาบ และฮินดี
สถาปัตยกรรม
สถาปัตยกรรมที่โดดเด่นของเมืองกัวลาลัมเปอร์ ได้แก่ หอคอยกัวลาลัมเปอร์ (Menara Kuala Lumpur) อาคารเปโตรนาสทาวเวอร์ (Petronas Towers) ตั้งอยู่บริเวณใจกลางย่านธุรกิจของเมือง ที่แวดล้อมด้วยสวนสาธารณะ และส่วนอาคารคอนเวนชั่นเซ็นเตอร์ (KLCC) อาคารเปโตรนาส เคยเป็นอาคารที่มีความสูงที่สุดในโลกในช่วง ค.ศ. 1998-2004 จนกระทั่งอาคารไทเป 101 ขึ้นมาเป็นอันดับ 1 ใน ค.ศ. 2004 แต่ยังคงเป็นอาคารแฝดที่มีความสูงที่สุดในโลก อาคารเปโตรนาสมี 2 อาคาร นับเป็นอาคารที่สูงที่สุดอันดับ 8 และ 9 ของโลก
พิวโบล (รัฐโคโลราโด)
พิวโบล (Pueblo, พูเอโบล) เป็นเมืองในพิวโบลเคาน์ตี ในรัฐโคโลราโด สหรัฐอเมริกา เมืองมีประชากร 106,595 คน (ค.ศ. 2010) เป็นเมืองใหญ่เป็นอันดับ 246 ของสหรัฐอเมริกา
เมืองตั้งอยู่บนฝั่งแม่น้ำอาร์คันซอ อยู่ทางใต้ของเมืองเดนเวอร์ เมืองหลวงของรัฐราว 112 ไมล์ (180 กม.) และอยู่ทางใต้ของเมืองโคโลราโดสปริงส์ 43 ไมล์ เมืองพิวโบลมีหิมะน้อยกว่าเมืองใหญ่เมืองอื่นในรัฐโคโลราโด ถือเป็นหนึ่งในเมืองที่มีการผลิตเหล็กกล้ามากที่สุดในสหรัฐอเมริกา
เมืองนี้ตั้งขึ้นเป็นสถานีการค้าเมื่อปี ค.ศ. 1842 ในชื่อ เอลพิวโบล หรือ ฟอร์ตพิวโบล และตั้งเป็นเมืองเมื่อ ค.ศ. 1885 ได้รับความเสียหายมากจากอุทกภัยเมื่อ ค.ศ. 1921
พระพุทธอุทาน
พระพุทธอุทาน หรือ พุทธอุทาน คือคำอุทานของพระพุทธเจ้า ที่เปล่งออกจากพระโอษฐ์ด้วยความปีติโสมนัสด้วยมหากิริยาจิต (จิตที่ไม่ประกอบด้วยกิเลส ทั้งกุศลและอกุศล) พระพุทธเจ้าทรงเปล่งพระพุทธอุทานหลายครั้งตลอดพระชนมชีพของพระองค์ ซึ่งบางครั้งเป็นบทประพันธ์คาถา บางครั้งเป็นคำตรัสร้อยแก้วแบบธรรมดา ซึ่งคาถาอุทานที่พระองค์ตรัสไว้มีจำนวนมากต่างกรรมต่างวาระกัน ทำให้การปฐมสังคายนาพระธรรมวินัยของพระพุทธเจ้าหลังพุทธปรินิพพาน ต้องมีการแยกหมวดหมู่สำหรับรวบรวมพระพุทธพจน์ที่เป็นพระพุทธอุทานไว้โดยเฉพาะ
ตัวอย่างพระพุทธอุทาน
ตัวอย่างพระพุทธอุทาน "ปฐมพุทธอุทาน" เป็นพระพุทธอุทานที่ทรงเปล่งออกเป็นคำประพันธ์ ที่โคนต้นโพธิ์เป็นที่ตรัสรู้ หลังการตรัสรู้ได้ 7 วัน
หมายความว่า บุคคลจะหลุดพ้นความสงสัยทั้งปวงได้ เพราะรู้ที่มาของสาเหตุของปัญหา (ทุกข์ สมุทัย) หรือ บุคคลจะหลุดพ้นได้เพราะมองทุกสิ่งโดยความเป็นจริง คือเพ่งพินิจอารมณ์ภายในจิตใจด้วยความเป็นจริง ซึ่งจะทำให้ผู้เพ่งพินิจเข้าใจได้เองโดยธรรมชาติของจิตว่าความคิดทั้งปวงตกอยู่ในสามัญญลักษณะ คือมีการแปรเปลี่ยนไปตลอด เมื่อรู้ได้เช่นนี้แล้ว ผู้เพ่งพินิจจะได้เข้าใจและไม่ยึดติดกับจิตใจอันหวั่นไหวต่อกิเลส และสามารถหลุดพ้นจากความต้องการอันเป็นสาเหตุแห่งทุกข์ทั้งปวงได้
สุมิตรา สุจริตกุล
สุมิตรา สุจริตกุล เป็นนางข้าหลวงในรัชกาลที่ 6 และเป็นนักดนตรีที่มีชื่อเสียง เกิดเมื่อวันที่ 3 มกราคม พ.ศ. 2450 ที่บ้านบนฝั่งแม่น้ำเจ้าพระยาระหว่างวัดระฆังกับโรงพยาบาลศิริราช ปัจจุบันคือ บริษัทเรือของคุณหญิงสุภัทรา สิงหลกะ ผู้เป็นน้องสาว เป็นบุตรของพระยาราชมนตรี (สง่า สิงหลกะ) กับเจ้าบุญปั่น สิงหลกะ เมื่ออายุได้ 9 ปี เข้าเรียนที่โรงเรียนเซนต์โยเซฟคอนแวนต์ ได้เริ่มเรียนเปียโนเพลงฝรั่งจากมาดามมากาเร็ต เมื่ออายุได้ 13 ปี ได้ไปเรียนเปียโนเพลงไทยจากเจ้าบัวชุ่ม ณ เชียงใหม่ ต่อมา บิดาได้พามาถวายตัวต่อรัชกาลที่ ๖ และอยู่ในพระอุปถัมภ์ของพระสุจริตสุดา ขณะอายุได้ 16 ปี ได้เริ่มเล่นเปียโนถวายพระบาทสมเด็จพระมงกุฎเกล้าเจ้าอยู่หัวตั้งแต่นั้นมา พระสุจริตสุดา ได้หาครูมาสอนเพิ่มเติมให้หลายคน คือ พระยาสาครสงคราม (สุริเยศ อมาตยกุล) หลวงชาญเชิงระนาด พระสรรเพลงสรวง (บัว กมลวาทิน) และจางวางทั่ว พาทยโกศล
หลังจากพระบาทสมเด็จพระมงกุฎเกล้าเจ้าอยู่หัวเสร็จสวรรคต ท่านยังอยู่ในพระอุปการะของพระสุจริตสุดา จน พ.ศ. 2469 ได้ตั้งวงดนตรีหญิงชื่อ วงดนตรีนารีศรีสุมิตร ได้อัดแผ่นเสียงเพลงพระราชนิพนธ์ใน พระบาทสมเด็จพระมงกุฎเกล้าเจ้าอยู่หัว ได้แก่ เพลงตับในเรื่องวิวาห์พระสมุทร คือ เพลงโยนดาบ จีนหน้าเรือ สามเส้า ปี่แก้วน้อย ตะนาวแปลง เพลงจากเรื่องพระยาราชวังสัน คือ เพลงพระอาทิตย์ชิงดวง และเพลงพญาโศก และเป็นครั้งแรกที่มีการบันทึกแผ่นเสียงเพลงพญาโศกด้วยการเดี่ยวเปียโน เมื่อ พ.ศ. 2470
สุมิตราได้สมรสกับ นายสุทัศน์ สุจริตกุล มหาดเล็กในพระบาทสมเด็จพระปกเกล้าเจ้าอยู่หัวและเป็นที่ นายฉันหุ้มแพร ในพระบาทสมเด็จพระเจ้าอยู่หัวอานันทมหิดล มีบุตรธิดาด้วยกันรวม ๗ คน เมื่อสามีถึงแก่กรรมแล้ว ท่านต้องสอนเปียโน เลี้ยงลูกมาตั้งแต่บัดนั้น ขายที่ดินส่งลูกเรียนหนังสือ ซื้อเปียโนด้วยเงินผ่อน จนมีไว้ในบ้านถึง 3 เครื่อง ตั้งแยกกันไว้ 3 ห้องมีศิษย์มาเรียนพร้อมกัน 3 คน ท่านก็วิ่งรอกสอน 3 ห้องพร้อมกัน ได้เงินค่าสอนชั่วโมงละ 30 บาท สอน 3 ชั่วโมง ได้เงิน 90 บาท แต่ต้องเสีย 100 บาท ให้ลูกสาวไปเรียนเปียโนกับฝรั่งที่มาสอนให้เพียงชั่วโมงเดียว ด้วยความหวังว่าลูกของท่านจะได้เป็นนักเปียโนที่ดีกว่ามารดา และท่านก็ได้สมใจของท่าน ลูกของท่านสำเร็จการศึกษาทั้งภายในและนอกประเทศและทุกคนประสบความสำเร็จในชีวิตครอบครัว
คุณสุมิตรา อยู่กับบุตรีคนสุดท้องชื่อ อาจารย์ชวลิดา เครือสิงห์( สุจริตกุล) หรือครูหมู ซึ่งเป็นครูสอนเปียโนอยู่ที่ โรงเรียนดนตรีสยามกลการได้ถ่ายทอดความสามารถจากมารดามาไว้อย่างครบครัน ท่านเคยได้รับพระราชทานเงินเลี้ยงชีพจากสมเด็จพระครีนครินทราบรมราชชนนี และ  สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  ท่านถึงแก่กรรมเมื่อวันที่ 8 สิงหาคม พ.ศ. 2529 รวมอายุได้ 79 ปี
อ้างอิง
* http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=67&languages=th#001
วิภพ
วิภพ หรือ วิภวะ เป็นศัพท์ที่ปรากฏในคัมภีร์ทางพระพุทธศาสนา เป็นศัพท์ที่สื่อความหมายในทางปรมัตถ์บัญญัติ (ความหลุดพ้นจากกิเลส) โดยปกติมักใช้คู่กับ วิภวตัณหา ซึ่งเป็นศัพท์หมายความในทางสมมุติบัญญัติ (ความไม่หลุดพ้นจากกิเลส)
พ.ศ. 2155
พุทธศักราช 2155 ใกล้เคียงกับ
วิภพ
วิภพ เมื่ออยู่ศัพท์เดียวแปลตรงตัวว่า ไม่มีภพ หรือ ความไม่มีอะไร หรือ ไม่มีความอยาก ตรงข้ามกับ ภพ ซึ่งแปลว่าความมีความเป็น (ความมีกิเลสตัณหา มีภพมีชาติ ซึ่งเป็นต้นเหตุของทุกข์) ดังนั้นจึงมีผู้กล่าวว่าวิภพเป็นไวพจน์แห่งนิพพาน คือ เป็นสภาวะที่หลุดพ้น ไม่มีความอยาก หลุดพ้นเพราะไม่มีกิเลสตัณหา นั่นเอง
.bi
.bi เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบุรุนดี เริ่มใช้ครั้งแรกเมื่อ พ.ศ. 2539
อ้างอิง
Toppdomän
ภาษาไจ้หว่า
ภาษาไจ้หว่า (; Tsaiwa, Tsaiva, 载瓦; พม่า: ဇိုင်ဝါး/အဇီး) หรือภาษาซิ มีผู้พูดทั้งหมด 110,000 คน โดยเป็นผู้ที่พูดได้ภาษาเดียวถึง 20,000 คน พบในจีน 80,000 คน (พ.ศ. 2542) ในเขตปกครองตนเองไทใต้คง-จิ่งเผาะ มณฑลยูนนาน พบในพม่า 30,000 คน (พ.ศ. 2540) ในรัฐกะชีนและรัฐชาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ผู้พูดภาษานี้จะพูดภาษาจีนกลาง ภาษาหลี่ซู ภาษาไป๋ได้ บางส่วนจะพูดภาษาลาชิ ภาษามรูหรือภาษาจิ่งเผาะได้ ผู้พูดภาษาอื่นที่อยู่ใกล้เคียง จะพูดภาษาไจ้หว่าได้ด้วย ในจีนได้มีการอนุรักษ์ภาษานี้ แม้ว่าเยาวชนจะใช้ภาษานี้น้อยลง เขียนด้วยอักษรละตินที่ประดิษฐ์ขึ้นเมื่อ พ.ศ. 2500 เรียงประโยคแบบประธาน-กรรม-กริยา มีเสียงวรรณยุกต์ 3 เสียง
จดหมายของนักบุญเปาโลถึงชาวเธสะโลนิกา ฉบับที่ 2
จดหมายของนักบุญเปาโลถึงชาวเธสะโลนิกา ฉบับที่ 2 (Second Epistle of Paul to the Thessalonians) เรียกโดยย่อว่าพระธรรมเธสะโลนิกา ฉบับที่ 2 เป็นเอกสารฉบับที่ 14 ของคัมภีร์ไบเบิล ภาคพันธสัญญาใหม่
พระธรรมเล่มนี้แต่เดิมเป็นจดหมายฉบับที่สองซึ่งนักบุญเปาโลเขียนไปถึงคริสตจักรในเมืองเธสะโลนิกา เมื่อพิจารณาจากความคล้ายคลึงกันของเนื้อหาระหว่าง 1 เธสะโลนิกา และ 2 เธสะโลนิกา แล้ว จดหมายฉบับที่สองนี้น่าจะถูกเขียนขึ้นหลังจากจดหมายฉบับแรกไม่นานนัก เป็นไปได้ว่าอาจจะภายในปีเดียวกัน หรือหลังจากนั้นหนึ่งปี ซึ่งก็จะเป็นปีค.ศ. 52
หลังจากที่จดหมายฉบับแรกไปถึงคริสตจักรในเมืองเธสะโลนิกา นักบุญเปาโลได้ทราบว่าเกิดความสับสนขึ้นในหมู่คริสเตียนที่นั่น พวกเขาเข้าใจกันว่า วันที่พระเยซูจะเสด็จกลับมานั้นได้มาถึงแล้ว ทำให้พวกเขาคิดว่าถึงวันที่โลกจบสิ้นลงแล้ว พวกเขาจึงหยุดทุกอย่าง หยุดหาเลี้ยงตัวเอง - ครอบครัว และหยุดทำงาน มีหลายสาเหตุที่ทำให้เกิดความเข้าใจผิดเช่นนี้ สาเหตุแรกคือการตีความในจดหมายฉบับแรกอย่างไม่ถูกต้อง สองคือมีผู้อื่นล่อลวงคริสเตียนให้เข้าใจผิด โดยกล่าวอ้างคำพูดของนักบุญเปาโล สามคือเป็นไปได้ว่ามีจดหมายปลอมเกิดขึ้น โดยอ้างว่ามาจาก นักบุญเปาโล อีกเช่นกัน ดังนั้นนักบุญเปาโลจึงเขียนจดหมายฉบับที่สองขึ้น เพื่อแก้ไขความเข้าใจผิดของพวกเขาให้ถูกต้อง โดยครั้งนี้นักบุญเปาโลเน้นในตอนท้ายของจดหมาย เพื่อให้น่าเชื่อถือว่าเป็นจดหมายที่ถูกเขียนขึ้นโดยนักบุญเปาโลเอง
2 เธสะโลนิกา มีเนื้อหาที่คล้ายคลึงกับ 1 เธสะโลนิกา คือ สาระสำคัญของจดหมายเกี่ยวข้องกับการพิพากษา แต่ใน 2 เธสะโลนิกา ได้เน้นเรื่องนี้มากขึ้นอีก สังเกตได้จากเนื้อหาในจดหมาย ทั้งหมด 3 บท รวม 47 ข้อใน 2 เธสะโลนิกา มีถึง 18 ข้อที่พูดถึงเรื่องนี้ เนื่องจากนักบุญเปาโลต้องการให้คริสตจักรในเมืองเธสะโลนิกาเข้าใจให้ถูกต้องในเรื่องการเสด็จกลับมาของพระเยซู
วัตถุประสงค์ในการเขียนจดหมายฉบับนี้ของนักบุญเปาโลมีอยู่ 3 ประการคือ ประการแรกต้องการหนุนน้ำใจของคริสเตียนในเมืองเธสะโลนิกา เพราะทราบว่าพวกเขากำลังทนทุกข์จากการกดขี่ข่มเหงอยู่ โดยให้กำลังใจในจดหมายว่า ให้ทนต่อไป จนถึงวันที่พระเยซูเสด็จมา พวกเขาจะได้รับการบรรเทา ส่วนผู้ที่กดขี่ข่มเหงจะต้องรับการพิพากษา
ประการที่สอง ซึ่งเป็นประการที่สำคัญที่สุดคือ ต้องการให้คริสเตียนในเมืองเธสะโลนิกาเข้าใจเรื่องวันที่พระเยซูจะเสด็จมาพิพากษาให้ถูกต้อง นักบุญเปาโลอธิบายว่าก่อนวันนั้นจะมาถึงจะต้องมีเหตุการณ์หลายเหตุการณ์เกิดขึ้นก่อน เช่น คนจะเชื่อเรื่องพระเจ้าน้อยลง ศัตรูของพระเยซูซึ่งนักบุญเปาโลเรียกว่า "คนนอกกฎหมาย" จะปรากฏตัวขึ้น และจะพยายามประกาศตนเองว่าเป็นพระเจ้า จากนั้นพระเยซูจะทรงประหารมัน และผลาญมันให้สูญไปด้วยการเสด็จมาของพระองค์
ประการที่สามคือ ต้องการให้ดำเนินชีวิตอย่างถูกต้อง ซึ่งเป็นเนื้อหาในตอนท้ายของจดหมาย ในส่วนนี้ นักบุญเปาโล เขียนไว้ตรงไปตรงมาและเข้าใจได้ง่าย เช่น "อย่าเกียจคร้าน" "ให้เขาทำงานด้วยใจสงบและหากินเอง" "จงเตือนสติเขาฉันพี่น้อง" เป็นต้น
กีฬาทางน้ำชิงแชมป์โลก 2019
กีฬาทางน้ำชิงแชมป์โลก 2019 (2019년 세계 수영 선수권 대회; 2019 World Aquatics Championships) เป็นการแข่งขันกีฬาทางน้ำชิงแชมป์โลก ครั้งที่ 18 มีกำหนดจัดขึ้นที่ควังจู ประเทศเกาหลีใต้ ระหว่างวันที่ 12–28 กรกฎาคม ค.ศ. 2019 เมืองนี้เป็นเจ้าภาพกีฬาทางน้ำในกีฬามหาวิทยาลัยโลกฤดูร้อน 2015 ซึ่งเป็นสถานที่เดียวกันที่ใช้จัดแข่งขัน
การคัดเลือกเจ้าภาพ
เมื่อวันที่ 19 กรกฎาคม ค.ศ. 2013 ในการประชุมใหญ่ของฟีน่าที่บาร์เซโลนา มีเมืองที่เสนอตัวเป็นเจ้าภาพมีดังนี้
ผลการคัดเลือก ควังจูได้รับเลือกให้เป็นเจ้าภาพในปี ค.ศ. 2019 และบูดาเปสต์ได้รับเลือกให้เป็นเจ้าภาพในปี ค.ศ. 2021 หลังจากนั้นเมื่อวันที่ 18 กุมภาพันธ์ ค.ศ. 2015 กัวดาลาฮาราประกาศถอนตัวการเป็นเจ้าภาพในปี ค.ศ. 2017 จึงทำให้บูดาเปสต์ได้รับเลือกให้เป็นเจ้าภาพในปี ค.ศ. 2017
ชาย
นักว่ายน้ำที่เข้าร่วมในรอบฮีตเท่านั้นที่สามารถรับเหรียญได้
หญิง
นักว่ายน้ำที่เข้าร่วมในรอบฮีตเท่านั้นที่สามารถรับเหรียญได้
ผสม
นักว่ายน้ำที่เข้าร่วมในรอบฮีตเท่านั้นที่สามารถรับเหรียญได้
เรือนขนมปังขิง
thumb|250px|พระที่นั่งอภิเศกดุสิต ภายในพระที่นั่งวิมานเมฆ
เรือนขนมปังขิง เป็นชื่อเรียกอาคารประเภทหนึ่ง ซึ่งได้รับอิทธิพลจากสถาปัตยกรรมแบบตะวันตก ซึ่งแพร่เข้ามาในประเทศไทยในสมัยรัชกาลที่ 4 มีการประดับตกแต่งลวดลายฉลุที่วิจิตรพิสดาร หรูหรา สวยงามเหมือนขนมปังขิง
คำว่า ขนมปังขิง มาจากภาษาอังกฤษว่า "Gingerbread" ซึ่งเป็นขนมปังขิงของชาวยุโรป ตกแต่งลวดลายอย่างสวยงาม มีลักษณะหงิกงอเป็นแง่งคล้ายขิง จึงใช้เป็นคำเรียกลวดลายทางสถาปัตยกรรมที่ได้รับความนิยมอย่างมากในสมัยวิกตอเรียซึ่งตรงกับสมัยการปกครองของสมเด็จพระราชินีนาถวิกตอเรียแห่งสหราชอาณาจักร
พ.ศ. 2157
พุทธศักราช 2157 ใกล้เคียงกับ ค.ศ. 1614
ชาวมูเซอกุเลา
ชาวมูเซอกุเลาเป็นชาวมูเซอกลุ่มย่อยกลุ่มหนึ่ง แต่เดิมมีภูมิลำเนาอยู่ในประเทศพม่า เมื่อเกิดความไม่สงบ มีการต่อสู้ระหว่างกองกำลังติดอาวุธต่างๆ ทำให้ชาวมูเซอกุเลาจำนวนหนึ่งอพยพเข้ามารวมอยู่กับชาวมูเซอแดงในประเทศไทย
วัฒนธรรมของชาวมูเซอกุเลาต่างจากชาวมูเซอแดงไปบ้าง เช่น คำว่าแม่ มูเซอแดงเรียก อ่อเอ มูเซอกุเลาเรียกอาเหนาะ ส่วนการทำศพ ชาวมูเซอกุเลานิยมเผาศพ ยกเว้นในกรณีที่เป็นเด็กจึงจะฝัง
สารภี
สารภี อาจหมายถึง
พ.ศ. 2158
พุทธศักราช 2158 ใกล้เคียงกับ
โซนิคแอดเวนเจอร์
โซนิคแอดเวนเจอร์ (Sonic Adventure) หรือ โซนิคผจญภัย เป็นวิดีโอเกมแพลตฟอร์ม สำหรับเครื่องเซก้าดรีมแคสต์ และเป็นเกมหลักจากซีรีส์เกมโซนิคเดอะเฮดจ์ฮ็อก เกมแรกที่มีรูปแบบการเล่นเกมแบบสามมิติ
หลังจากการยกเลิกการพัฒนาเกม Sonic X-treme สำหรับเครื่องเซก้าแซทเทิร์น โซนิคทีมก็เริ่มพัฒนาเกม โซนิคแอดเวนเจอร์ ในปี 1997 สมาชิกทีมพัฒนา 60 คนสร้างเกมในเวลาสิบเดือน โดยแบบวาดได้แรงบันดาลใจจากสถานที่ในเปรูและกัวเตมาลา Yuji Uekawa ออกแบบตัวละครใหม่เพื่อเปลี่ยนเป็นรูปแบบสามมิติ และเพิ่มคุณสมบัติเพื่อใช้ประโยชน์จากฮาร์ดแวร์ของดรีมแคสต์ เซก้าประกาศเปิดตัวเกมในเดือนสิงหาคม 1998 และตัวเกมได้รับการปล่อยตัวในประเทศญี่ปุ่นในเดือนธันวาคม 1998 และทั่วโลกในเดือนกันยายน 1999
โซนิค แอดเวนเจอร์ ได้รับเสียงชื่นชมอย่างมาก และด้วยยอดขาย 2.5 ล้านชุดในเดือนสิงหาคม 2006 ตัวเกมก็กลายเป็นวิดีโอเกมที่ขายดีที่สุดของดรีมแคสต์ นักวิจารณ์ยกย่องภาพและเกมของรูปแบบการเล่นว่าเป็นความก้าวหน้าทางเทคโนโลยีที่สำคัญ บางคนคาดการณ์ว่าจะสามารถสร้างเซก้าขึ้นมาใหม่ในฐานะผู้ผลิตคอนโซลที่โดดเด่นหลังจากที่เครื่องเซก้าแซทเทิร์นไม่ประสบความสำเร็จ บางคนรู้สึกหงุดหงิดกับการควบคุมมุมกล้อง และปฏิกิริยาต่อเสียงของเสียงที่ปะปนกันไป อย่างไรก็ตามในสิ่งนี้นักข่าวได้จัดอันดับ โซนิค แอดเวนเจอร์ ให้เป็นเกมในซีรีส์เกม โซนิค เดอะเฮดจ์ฮ็อก ที่ดีที่สุด และได้รับการยอมรับว่าเป็นรุ่นที่สำคัญทั้งในซีรีส์และประเภทแพลตฟอร์ม และภาคต่อ โซนิคแอดเวนเจอร์ 2 ได้รับการเผ่ยแพร์ในปี 2001
โซนิค แอดเวนเจอร์ ได้รับการพอร์ดเกมลง เกมคิวบ์ และ ไมโครซอฟท์ วินโดวส์ ในชื่อ โซนิคแอดเวนเจอร์ดีเอ็กซ์ไดเรกเตอร์คัต ในปี 2003 ซึ่งประกอบด้วยกราฟิกที่ปรับปรุงและความท้าทายมากขึ้น รูปแบบความคมชัดสูงได้รับการเผยแพร่อแบบดิจิทัลสำหรับ เอกซ์บอกซ์ 360 และ เพลย์สเตชัน 3 ในปี 2010 และสำหรับวินโดวส์ ในปี 2011 บทวิจารณ์สำหรับเวอร์ชันนี้มีนักวิจารณ์ให้คะแนนในเชิงบวกน้อยกว่าเพราะรู้สึกว่าเกมมีอายุนานและแสดงผมในอัตราเฟรมที่ไม่คงที่
โซนิค - ซูเปอร์โซนิค
ดร.เอ็กแมน ได้ทำการปลุกสิ่งมีชีวิตที่เรียกว่า Chaos ขึ้นมาเพื่อที่จะครองโลกโซนิคจึงต้องเข้ามาหยุดยั้งแผนการ ซึ่ง Chaos ได้ทำลาย Master Emerald และขณะนั้นเองดร.เอ็กแมนได้สร้างหุ่นยนต์E-102 Y ขึ้นมาเพื่อที่จะขัดขวาง แต่เอมี่ได้มาปรับจิตใจของE-102 Yให้เข้าฝ่ายโซนิค และในขณะนั้นเองChaosได้เปลี่ยนแปลงเป็นPerfect Chaosและโซนิคได้เปลี่ยนเป็นซูเปอร์ โซนิค โดยทำลายChaosได้อย่างสำเร็จ
เทลส์
หลังจากโซนิคได้ช่วยจากการที่เครื่องบินตกแล้ว เทลส์ได้ร่วมกับโซนิคในการเก็บ Chaos Emerald ซึ่งในช่วงหลัง เทลส์ได้สร้างเครื่องบินของเขาในรุ่นแรกในการพาไปใน Egg Carrier แต่ถูกลำแสงยิงจนตกมาอีกรอบ โซนิคได้ไปที่ Angle Island แล้วพบ Egg Carrier ลอยผ่านอยู่ ตอนนั้นเอง เขาจึงรีบไปชั้นสูงสุดของภูเขา เทลส์ได้มาถึงพอดี คราวนี้ เทลส์สามารถแปลงเครื่องบินได้ หลังจากนั้น เมื่อลงจอด (อย่างไม่สมประกอบ) เทลส์จึงช่วยโซนิคหาเอมี่จนพบ และ สุดท้าย เทลส์ได้ปะทะกับดร.เอ็กแมน ตามลำพัง
นัคเคิล
นัคเคิลเดินทางมาในเมืองเพื่อค้นหาชิ้นส่วนของMaster Emerald เขาได้พบกับโซนิคและเกิดการต่อสู้กัน ซึ่งเป็นแผนที่ดร.เอ็กแมนเป่าหูไว้ ทำให้นัคเคิลต้องตามล่าดร.เอ็กแมนต่อไป จนสุดท้าย เขาพบชิ้นส่วนครบและ ทุกอย่างก็กลับมาเป็นปกติ
เอมี่
เอมี่พบกับโซนิคเมื่อตอนเธอมาถึงส่วนของ Casino Polis เธอได้ให้โซนิคเป็นบอดี้การ์ดให้Birdie นกของเธอ และหลังจากนั้นเอง หุ่นยนต์ Zero ได้โผล่มา ทำให้เธอถูกจับไปที่Egg Carier ตอนนั้นเอง เธอได้พบกับE-102 "Y" หุ่นยนต์นั่นจึงช่วยเธอออกมา หลังจากนั้น ศึกสุดท้ายระหว่างเธอ และ Zeroได้เริ่มขึ้น...
บิ๊ก
บิ๊ก ตามหาฟร็อกกี้ ซึ่งเป็นเพื่อนรักของเขา โดยที่ ฟร็อกกี้ถูกจับตัวไป หลังจากได้มา ฟร็อกกี้ ก็หายไปอีกทุกครั้ง จนบิ๊กต้องตามหาไปทุกที่ ซึ่งหลังจากพบ บิ๊ก ต้องสู้กับศัตรูสุดท้ายของเขาเอง
E - 102 "Y"
E-102"Y" หรือ Gamma เขาได้ตามหาพี่น้องรุ่นอื่นของเขา ซึ่งเมื่อพบกัน เขาต้องทำลายมันทิ้ง จึงถือว่าเป็นการช่วย Gamma นั้น มีเวลาเพียง 3 นาทีในด่าน Action ซึ่งต้องทำลายศัตรูถึงได้เวลาเพิ่ม จนในที่สุด Gamma ได้พบกับเอมี่และเอมี่ได้ปกป้องเขาจากการที่โซนิคจู่โจมด้วยความไม่รู้ และสุดท้าย เขาได้พบกับศัตรูที่แท้จริง คือ E-101 รุ่น Beta นั่นเอง
โซนิคแอดเวนเจอร์ดีเอ็กซ์ไดเรกเตอร์คัต
โซนิคแอดเวนเจอร์ดีเอ็กซ์ไดเรกเตอร์คัต (Sonic Adventure DX Director's Cut) วางจำหน่ายในปี พ.ศ. 2546 การรีเมคกราฟิกครั้งใหม่สำหรับเกมนี้ เช่น โซนิคจากตัวอ้วน ๆ และมีโพลีกอน จะตัวเล็กลงและลดโพลีกอนลง ซึ่งทำการลงเพียงเครื่องนินเทนโด เกมคิวบ์และคอมพิวเตอร์เท่านั้น โดยเพิ่มโหมดต่างๆมา เช่น Minigame Collection และหากออกจาก Casino Polis มา จะพบครีมบินออกจากบริเวณหลังตึกฝั่งตรงข้ามเพียงไม่กี่วินาทีซึ่งการเพิ่มเธอมา อาจเพราะ ในปี พ.ศ. 2545 ได้มีการเพิ่มในแบบโซนิค แอดวานซ์ 2 และ ได้เปลี่ยนการแลกเปลี่ยน Chao จากเครื่องดรีมแคสต์ไปสู่ VMU เป็นจากเครื่องเกมคิวบ์ไปสู่เครื่องเกมบอยแอดวานซ์
.bj
.bj เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเบนิน เริ่มใช้ครั้งแรกเมื่อ พ.ศ. 2539
อ้างอิง
Toppdomän
ริส โคอิโร
ริส โคอิโร (John Rhys Coiro; เกิด 12 มีนาคม พ.ศ. 2522) เป็นนักแสดงภาพยนตร์ โทรทัศน์ และ เวที ชาวอเมริกัน เขาเริ่มแสดงในบรอดเวย์ แต่มีชื่อเสียงที่สุดจากบทบาทในจอ เช่น บิลลี่ วอลช์ในซีรีส์ทางโทรทัศน์เรื่อง เอนทัวเรจ
กีฬาเรือพายในโอลิมปิกฤดูร้อน 1968
การแข่งขันเรือพายในโอลิมปิกฤดูร้อน 1968 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 13-19 ตุลาคม พ.ศ. 2511 จัดขึ้นที่สนาม Virgilio Uribe Rowing and Canoeing Course ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 353 คน จาก 29 ประเทศ
พ.ศ. 2159
พุทธศักราช 2159 ใกล้เคียงกับ
อำเภอโคกเจริญ
ที่ตั้งและอาณาเขต
อำเภอโคกเจริญตั้งอยู่ทางตอนเหนือของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอโคกเจริญแบ่งเขตการปกครองย่อยออกเป็น 5 ตำบล 53 หมู่บ้าน ได้แก่
การปกครองส่วนท้องถิ่น
ท้องที่อำเภอโคกเจริญประกอบด้วยองค์กรปกครองส่วนท้องถิ่น 5 แห่ง ได้แก่
พ.ศ. 2160
พุทธศักราช 2160 ใกล้เคียงกับ
พ.ศ. 2161
พุทธศักราช 2161 ใกล้เคียงกับ
คิโยซุ
คิโยซุ เป็นนครในจังหวัดไอจิ ประเทศญี่ปุ่น
ในยุคคามากูระ คิโยซุเป็นเมืองที่ตั้งอยู่บนเส้นทางสัญจรระหว่างเมืองคามากูระและเกียวโต โดยมีศาลเจ้าใหญ่อิเซะเป็นจุดแวะพัก จนกระทั่งในยุคมูโรมาชิ ก็มีการสร้างปราสาทคิโยซุขึ้น ซึ่งได้กลายเป็นฐานที่มั่นของตระกูลโอดะ ในยุคเซ็งโงกุ ขุนพลโอดะ โนบูนางะได้ใช้ปราสาทแห่งนี้ในการปกครองแคว้นโอวาริ เมื่อเข้าสู่ยุคเอโดะ โชกุนโทกูงาวะ อิเอยาซุก็ได้บัญชาให้รื้อปราสาทคิโยซุไปตั้งไว้ที่เมืองนาโงยะ ส่วนปราสาทคิโยซุในปัจจุบันนี้ เป็นปราสาทที่สร้างขึ้นใหม่เมื่อ ค.ศ. 1989
ภูมิศาสตร์
คิโยซุตั้งอยู่ทางตะวันตกของจังหวัดไอจิ อยู่ในส่วนตะวันตกของที่ราบโนบิ อยู่ริมฝั่งขวาของแม่น้ำโชไน มีอาณาเขตทางทิศตะวันออกติดกับนครนาโงยะ พื้นที่ส่วนใหญ่มีความสูงไม่เกิน 10 เมตรจากระดับน้ำทะเล
ภูมิอากาศ
คิโยซุมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในคิโยซุอยู่ที่ 15.8 °C ปริมาณน้ำฝนเฉลี่ยทั้งปีอยู่ที่ 1688 มิลลเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.1 °C และต่ำสุดในเดือนมกราคมที่ประมาณ 4.4 °C
ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของคิโยซุเพิ่มขึ้นอย่างต่อเนื่องในช่วง 60 ปีที่ผ่านมา
เอลปูเอร์โตเดซานตามาริอา
เอลปูเอร์โตเดซานตามาริอา (El Puerto de Santa María "The Port of Saint Mary") หรือชื่อท้องถิ่นเรียกสั้น ๆ ว่า เอลปูเอร์โต เป็นเทศบาลที่ตั้งอยู่ริมฝั่งแม่น้ำกัวดาเลเต ในจังหวัดกาดิซ แคว้นอันดาลูซิอา ประเทศสเปน จากข้อมูลประชากรในปี ค.ศ. 2009 เมืองมีประชากร 88,000 คน โดยมีประชากรราว 50,000 คน อาศัยอยู่บริเวณใจกลางเมือง
.bm
อ้างอิง
Toppdomän
เอลปูเอร์โตเดซานตามาริอา
เมืองตั้งอยู่ทางตะวันตกของเมืองกาดิซ ตรงข้ามอ่าวกาดิซ เป็นที่รู้จักเรื่องมีท่าเรือที่โคลัมบัสล่องเรือในที่แห่งนี้ในการเดินทางไปอเมริกาครั้งที่ 2
โครงการพัฒนาลุ่มน้ำป่าสัก
โครงการพัฒนาลุ่มน้ำป่าสักเป็นโครงการในพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช ทรงให้กรมชลประทานศึกษาความเหมาะสมของโครงการเขื่อนเก็บกักแม่น้ำป่าสักอย่างจริงจัง เพื่อแก้ไขปัญหาการขาดแคลนน้ำและบรรเทาอุทกภัยในเขตลุ่มน้ำป่าสัก ต่อมาคณะรัฐมนตรีได้มีมติเมื่อวันที่ 3 พฤษภาคม พ.ศ. 2537 อนุมัติให้กระทรวงเกษตรและสหกรณ์ดำเนินการก่อสร้างเขื่อนเก็บกักน้ำแม่น้ำป่าสัก ประกอบด้วยแผนงานหลัก 2 แผนงาน คือ แผนงานก่อสร้างโครงการและงานแก้ไขพัฒนาสิ่งแวดล้อม และแผนงานพัฒนาอาชีพให้แก่ราษฎรในพื้นที่โครงการพัฒนาลุ่มน้ำป่าสัก โดยระยะแรกของการดำเนินงาน คณะอนุกรรมการพัฒนาอาชีพให้แก่ราษฎรได้มีนโยบายให้เร่งรัดพัฒนาอาชีพที่ได้รับผลกระทบจากการสร้างเขื่อนก่อน ทั้งระยะสั้น และระยะยาว เพื่อให้เกษตรกรมีอาชีพและรายได้ที่ยั่งยืน ทำให้เกษตรกรในพื้นที่ดังกล่าวมีรายได้เพิ่มขึ้นมาในระดับหนึ่ง
ในปีประมาณ 2545 เริ่มดำเนินการในพื้นที่ชลประทานเปิดใหม่ ทั้ง 3 โครงการ คือ โครงการพัฒนานิคม-แก่งคอย โครงการแก่งคอย-บ้านหม้อ  และโครงการพัฒนานิคม  รวมพื้นที่ประมาณ 135,500 ไร่ โดยกรมชลประทานได้ขยายเวลาการดำเนินการก่อสร้างคลองส่งน้ำ ซึ่งจะแล้วเสร็จสมบูรณ์ภายในปี 2548  ซึ่งถึงแม้ว่าระบบส่งน้ำยังไม่แล้วเสร็จ แต่พื้นที่ดังกล่าวบางส่วนยังมีศักยภาพในการพัฒนาไปก่อนล่วงหน้าได้
สลัดซีซาร์
สลัดซีซาร์ (Caesar salad) เป็นสลัดที่ประกอบด้วยผักกาดหอมโรเมนและครูตง ราดด้วยน้ำสลัดที่มีส่วนประกอบได้แก่ น้ำมะนาว น้ำมันมะกอก ไข่ ซอสวุร์สเตอร์เชอร์ ปลาแอนโชวี กระเทียม มัสตาร์ดดีฌง ชีสพาร์มีซาน และพริกไทยดำ
สูตรของสลัดซีซาร์มีหลากหลาย แต่ส่วนประกอบหลักได้แก่ ผักกาดหอมโรเมน น้ำมันมะกอก กระเทียมบด เกลือ มัสตาร์ดดีฌง พริกไทยดำ น้ำมะนาว ซอสวุร์สเตอร์เชอร์ ชีสพาร์มีซานขูด และครูตง บางครั้งอาจเพิ่มไก่ย่าง ปลาแอนโชวี และไข่ลวก
ยศทหารกัมพูชา
ตารางข้างล่างต่อไปนี้คือข้อมูลเกี่ยวกับยศทหารของกองทัพกัมพูชา
วงศ์ปาดโลกเก่า
วงศ์ปาดโลกเก่า (Shrub frog, Flying frog, Tree frog, Old World flying frog) เป็นวงศ์ของสัตว์สะเทินน้ำสะเทินบกจำพวกกบวงศ์หนึ่ง ใช้ชื่อว่า Rhacophoridae
มีความยาวลำตัวประมาณ 2-12 เซนติเมตร ส่วนใหญ่อาศัยอยู่บนต้นไม้ หลายชนิดสามารถร่อนไปมาระหว่างต้นไม้หรือจากที่สูงลงสู่ที่ต่ำได้ โดยการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มากร่วมกับการทำลำตัวให้แบนราบเพื่อให้พื้นที่ต้านอากาศมากขึ้น เช่น ปาดเขียวตีนดำ (Rhacophorus nigropalmatus)
เมื่อผสมพันธุ์ ตัวผู้จะกอดรัดตัวเมียในตำแหน่งหน้าอก แต่ชีววิทยาการสืบพันธุ์แตกต่างหากหลายกันมาก บางชนิดวางไข่ในน้ำ และลูกอ๊อดอาศัยอยู่ในน้ำ แต่ในบางสกุลสร้างก้อนฟองขึ้นมาซึ่งอาจติดอยู่กับน้ำหรือติดไว้กับกิ่งไม้เหนือแหล่งน้ำแล้ววางไข่ไว้ในก้อนฟอง บางสกุลมีการรวมตัวกันหลายตัวแล้วสร้างก้อนฟองขึ้นมาเพียงก้อนเดียว แล้ววางไข่รวมกัน พื้นผิวของก้อนฟองด้านนอกเมื่อถูกอากาศจะแห้งและแข็ง ซึ่งช่วยป้องกันการระเหยของน้ำออกจากภายใน ไข่ที่อยู่ด้านในจะได้รับความชุ่มชื้นตลอดเวลา ลูกอ๊อดที่อยู่ใต้ก้อนฟองจะเปลี่ยนแปลงรูปร่างตามกาลเวลา หรือทิ้งตัวลงสู่แหล่งน้ำและอาศัยอยู่ในน้ำ ในขณะที่บางชนิดวางไข่ในโพรงของไม้ไผ่และลูกอ๊อดที่อยู่ในนั้นกินไข่ที่ตัวเมียไม่ได้ปฏิสนธิปล่อยมาให้ หลายชนิดวางไข่บนต้นไม้ เอมบริโอเจริญเติบโตและลูกอ๊อดเปลี่ยนรูปร่างเป็นของตัวเต็มวัยภายในไข่
จำแนกออกได้เป็น 3 วงศ์ย่อย มีทั้งสิ้น 21 สกุล และประมาณ 476 ชนิด พบกระจายพันธุ์ตั้งแต่แอฟริกา, เกาะมาดากัสการ์, ตอนใต้ของอินเดียไปจนถึงหมู่เกาะฟิลิปปินส์, เอเชียตะวันออกเฉียงใต้, เกาะฟอร์โมซา และหมู่เกาะญี่ปุ่น
การทัพบอลข่าน (สงครามโลกครั้งที่หนึ่ง)
การทัพบอลข่านหรือเขตสงครามบอลข่านในสงครามโลกครั้งที่หนึ่งเป็นการสู้รบระหว่างฝ่ายมหาอำนาจกลาง ประกอบด้วยออสเตรีย-ฮังการี บัลแกเรีย เยอรมนี และจักรวรรดิออตโตมันบนฝ่ายหนึ่ง และฝ่ายสัมพันธมิตรประกอบด้วยฝรั่งเศส มอนเตเนโกร รัสเซีย เซอร์เบีย และสหราชอาณาจักร (และต่อมาโรมาเนียและกรีซที่อยู่ข้างฝ่ายสัมพันธมิตร) บนอีกฝ่ายหนึ่ง
พ.ศ. 2162
พุทธศักราช 2162 ใกล้เคียงกับ
.bn
.bn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบรูไน เริ่มใช้ครั้งแรกเมื่อ พ.ศ. 2537
อ้างอิง
Toppdomän
พาวเวอร์เรนเจอร์ ซูเปอร์ เลเจนด์
พาวเวอร์เรนเจอร์ ซูเปอร์ เลเจนด์ เป็นเกมส์แนวแอ็คชั่นการต่อสู้พัฒนาโดย Artificial Mind and Movementและเขียนโดย Disney Interactive Studios
พ.ศ. 2164
พุทธศักราช 2164 ใกล้เคียงกับ
กมลชนก เขมะโยธิน
กมลชนก โกมลฐิติ หรือชื่อจริงเดิม กมลา โกมลฐิติ เกิดเมื่อวันที่ 3 เมษายน พ.ศ. 2510 เป็นนักแสดง พิธีกร นางแบบและนักร้องชาวไทย มีผลงานสร้างชื่อจากบทบาทอังศุมาลิน ในละครเรื่อง คู่กรรม ที่แสดงนำร่วมกับ ธงไชย แมคอินไตย์
ประวัติ
กมลชนก โกมลฐิติ (เดิมมีชื่อจริงว่า กมลา) เกิดเมื่อวันที่ 3 เมษายน พ.ศ. 2510 เป็นบุตรสาวของพลตำรวจตรี ประกิต โกมลฐิติ กับ นางพัชรมน โกมลฐิติ ศึกษาระดับอุดมศึกษาที่คณะรัฐศาสตร์ มหาวิทยาลัยธรรมศาสตร์ เริ่มมีผลงานการแสดง ในปี 2529 จากเรื่อง เฮงได้เฮงดีรักนี้ คู่กับอำพล ลำพูน หนังของพรพจน์ กนิษฐเสน และมีผลงานละครอย่างญาติกา, อาญารัก และคู่กรรม เป็นละครที่สร้างชื่อเสียงให้เธอมากที่สุด ในบทบาท อังศุมาลิน แสดงคู่กับธงไชย แมคอินไตย์ ซึ่งเธอรับบทนางเอกอย่างต่อเนื่องจนพลิกบทบาทร้ายกับละคร บ่วงเล่ห์เสน่หา เพียงเรื่องเดียว เคยมีผลงานเพลงออกอัลบั้มเดี่ยวอีกครั้งกับแกรมมี่ ชื่ออัลบั้ม "หัวใจยิ้มได้" ในปี 2536 นอกจากนี้เธอยังเคยออกอัลบั้มคู่กับสามี นุติ เขมะโยธิน ด้วย ชื่ออัลบั้ม "Dear Knot" นอกจากนี้ยังเป็นพิธีกรอย่างรายการน่ารักน่ารู้
ทางด้านชีวิตส่วนตัว มีน้องชาย 1 คน และน้องสาว 1 คน ซึ่งเป็นนักแสดงด้วยกัน คือ น้ำฝน โกมลฐิติ และด้านครอบครัว สมรสกับ นุติ เขมะโยธิน มีบุตรด้วยกัน 2 คน (น้องเน็ตและน้องเนย)
แหล่งคริสเตียนลับในภูมิภาคนางาซากิ
แหล่งคริสเตียนลับในภูมิภาคนางาซากิ (長崎と天草地方の潜伏キリシタン関連遺産) เป็นแหล่งมรดกโลกทางวัฒนธรรมของประเทศญี่ปุ่น ประกอบด้วยสถานที่ 12 แห่ง ที่ตั้งอยู่ในจังหวัดนางาซากิและคูมาโมโตะเกี่ยวกับ คากูเระคิริชิตัง และศาสนาคริสต์ในญี่ปุ่น มีอายุตั้งแต่คริสต์ศตวรรษที่ 17 ถึง 19 ซึ่งสะท้อนให้เห็นถึงยุคของการห้ามศรัทธาของคริสเตียนตลอดจนการฟื้นฟูชุมชนคริสเตียนหลังจากการยกเลิกการห้ามอย่างเป็นทางการใน ค.ศ. 1873
ศาสนาคริสต์เผยแพรสู่ญี่ปุ่นครั้งแรกใน ค.ศ. 1549 กับการมาของมิชชันนารีเยซูอิตฟรันซิสโก ฆาบิเอร์ ความเชื่อใหม่นี้ชนะใจผองชนเป็นจำนวนมากรวมไปถึงไดเมียวจำนวนหนึ่ง อย่างไรก็ตามผู้ปกครองประเทศกีดกันและปราบปรามผู้ที่นับถือศาสนาคริสต์โดยเฉพาะในช่วงสองศตวรรษของการประกาศปิดประเทศ กระทั่งญี่ปุ่นต้องเผชิญกับการมาถึงของมหาอำนาจตะวันตกและการเปิดประเทศ ตลอดจนการฟื้นฟูเมจิในช่วงกลางคริสต์ศตวรรษที่ 19 ที่กิจกรรมเผยแผ่ศาสนาและชาวคริสต์ที่นับถือศาสนาคริสต์นิกายโรมันคาทอลิกอย่างลับ ๆ กลับมาปรากฎตัวขึ้นอีกครั้ง
มรดกโลก
แหล่งคริสเตียนลับในภูมิภาคนางาซากิ ของญี่ปุ่นได้ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 42 เมื่อ 2561 ที่เมืองมานามา ประเทศบาห์เรน ด้วยข้อกำหนดและหลักเกณฑ์ในการพิจารณา ดังต่อไปนี้
กระดูกเนื้อโปร่ง
กระดูกเนื้อโปร่ง, กระดูกฟ่าม, กระดูกฟองน้ำ, หรือกระดูกพรุน (spongy bone, cancellous bone, trabecular bone) เป็นเนื้อเยื่อกระดูกชนิดหนึ่งซึ่งมีความหนาแน่นและความแข็งแกร่งน้อยกว่า แต่มีพื้นที่ผิวมากกว่า กระดูกชนิดนี้มีลักษณะโปร่งคล้ายเส้นใยสานกันจะอยู่ภายในโพรงของกระดูกยาว ชั้นนอกของกระดูกเนื้อโปร่งจะประกอบด้วยไขกระดูกแดง (red bone marrow) ซึ่งเป็นแหล่งที่ผลิตองค์ประกอบของเลือด (ที่เรียกกันว่า การกำเนิดเซลล์เม็ดเลือด (hematopoiesis)) กระดูกเนื้อโปร่งนี้จะเป็นที่อยู่ของหลอดเลือดแดงและหลอดเลือดดำ
เนื้อเยื่อกระดูกอีกชนิดหนึ่งเรียกว่า กระดูกเนื้อแน่น (cortical bone) ซึ่งจัดเรียงตัวเป็นผิวแข็งชั้นนอกของกระดูก
อำเภอไอโก
อำเภอไอโก (愛甲郡 (Aikō-gun)) เป็นอำเภอที่ตั้งอยู่ทางตอนกลางของจังหวัดคานางาวะ ประเทศญี่ปุ่น ปัจจุบัน ประกอบด้วย 1 เมือง คือ ไอกาวะ และ 1 หมู่บ้าน คือ คิโยกาวะ นครอัตสึงิเคยเป็นส่วนหนึ่งของอำเภอไอโกมาก่อน
ประวัติศาสตร์
อำเภอไอโกเป็นหนึ่งในเขตการปกครองย่อยของแคว้นซางามิ อำเภอไอโกมีอาณาเขตจากตอนกลางของซางามิไปยังทิศเหนือจนถึงอาณาเขตของแคว้นมูซาชิ ระหว่างแม่น้ำซางามิกับเทือกเขาทันซาวะ ที่ว่าการอำเภอตั้งอยู่ในบริเวณที่ตอนนี้เป็นส่วนหนึ่งของอัตสึงิ พื้นที่นี้เป็นส่วนหนึ่งของโชเอ็งต่าง ๆ ที่อยู่ภายใต้การควบคุมของตระกูลโอเอะ และทายาท ซึ่งก็คือตระกูลโมริแห่งแคว้นศักดินาโชชู ตั้งแต่ยุคเฮอังมาจนถึงยุคเซ็งโงกุ ต่อมาได้กลายเป็นพื้นที่ที่มีการแก่งแย่งกันระหว่างตระกูลโฮโจยุคหลังแห่งโอดาวาระ และตระกูลทาเกดะแห่งแคว้นคาอิ ต่อมาในยุคเอโดะ พื้นที่นี้เป็นส่วนหนึ่งของแคว้นศักดินาโอดาวาระ แต่พื้นที่ส่วนใหญ่เป็นดินแดนเท็นเรียวที่ปกครองโดยโชกุนในเอโดะ โดยผ่านทหารฮาตาโมโตะต่าง ๆ ต่อมานับตั้งแต่ปี 1706 ตระกูลย่อยของตระกูลโอกูโบะในโอดาวาระได้รับการอนุญาตให้ก่อตั้งแคว้นศักดินาโองิโนะ-ยามานากะ ในพื้นที่ส่วนหนึ่งของอำเภอ โดยที่ส่วนอื่น ๆ ของอำเภออยู่ภายใต้การควบคุมของแคว้นศักดินาคาราซูยามะในแคว้นชิโมซะ
จากการฟื้นฟูเมจิในปี 1868 แคว้นศักดินาโองิโนะ-ยามานากะได้อยู่ภายใต้การควบคุมของแคว้นศักดินาซัมปุ (หรือแคว้นศักดินาชิซูโอกะ) ในขณะที่ดินแดนที่เหลือได้กลายเป็นส่วนหนึ่งของจังหวัดคานางาวะที่ก่อตั้งขึ้นใหม่ จากการยกเลิกระบบศักดินาในปี 1871 แคว้นศักดินาโองิโนะ-ยามานากะในอดีตได้กลายเป็นจังหวัดโองิโนะ-ยามานากะ และต่อมาเป็นส่วนหนึ่งของจังหวัดอาชิงารุซึ่งมีอยู่เป็นระยะเวลาสั้น ๆ และได้รวมเข้ากับจังหวัดคานางาวะในปี 1876
พ.ศ. 2165
พุทธศักราช 2165 ใกล้เคียงกับ
พระเจ้าควังจงแห่งโครยอ
พระเจ้าควังจงแห่งโครยอ ( ค.ศ. 925 - ค.ศ. 975) เป็นจักรพรรดิองค์ที่ 4 แห่งราชวงศ์โครยอ (ค.ศ. 949 - ค.ศ. 975) พระนามเดิม วังโซ (왕소, 王昭) เป็นพระราชโอรสของพระเจ้าแทโจ ปฐมกษัตริย์ราชวงศ์โครยอกับพระนางชินมย็องซุนซ็อง (신명순성왕후, 神明順成王后) จากตระกูลยู องค์ชายวังโซมีพระเชษฐา คือ องค์ชายวังโย (왕요, 王堯) ในค.ศ. 943 พระเจ้าแทโจสวรรคต พระเจ้าฮเยจงซึ่งเป็นพระเชษฐาต่างพระราชมารดากับองค์ชายทั้งสองขึ้นครองราชย์แต่ตกอยู่ใต้อำนาจของวังคยู ในค.ศ. 945 พระเจ้าฮเยจงสวรรคต องค์ชายวังโยขึ้นครองราชย์เป็นพระเจ้าจองจง แต่ครองราชย์เพียงสี่ปีก็สวรรคตในค.ศ. 949 องค์ชายวังโซจึงขึ้นครองราชย์ต่อเป็นพระเจ้าควางจง
พระเจ้าควางจงต้องการจะดึงกำลังคนจากขุนนางท้องถิ่นที่อำนาจอยู่เดิมเข้ามาสู่ราชสำนักจึงออกพระราชบัญญัติปลดทาส (노비안검법, 奴婢按檢法) ในค.ศ. 956 เพื่อปลดปล่อยทาสที่เคยเป็นอิสระชนแต่ถูกขุนนางท้องถิ่นข่มเหงรังแกบังคับให้เป็นทาส และออกมาทำงานให้ราชสำนัก เป็นการลดอำนาจขุนนางท้องถิ่น
ชัง จี ที่ปรึกษาของพระเจ้าควางจงและเคยเป็นทูตของโครยอประจำที่จีน แนะนำพระเจ้าควางจงว่าควรจะเปลี่ยนระบบข้าราชการโครยอเสียใหม่ จากเดิมที่เน้นเผ่าต่าง ๆ ที่มีอำนาจมาตั้งแต่สมัยสามอาณาจักร มาเป็นระบบสอบจอหงวนคัดเลือกบุคคลที่มีความสามารถโดยไม่จำเป็นต้องมาจากตระกูลที่มีอำนาจ และส่งเสริมขุนนางฝ่ายบุ๋นให้มีอำนาจเหนือขุนนางฝ่ายบู๊ที่เรืองอำนาจมาตั้งแต่สมัยตั้งอาณาจักร การสอบจอหงวนของเกาหลี หรือ ควากอ จึงมีขึ้นครั้งแรกในรัชสมัยของพระเจ้าควางจง
พระเจ้าควางจงถูกต่อต้านโดยกลุ่นขุนนางที่มีอำนาจเดิมที่ช่วยก่อตั้งอาณาจักรโครยอขึ้นมา พระเจ้าควางจงกีดกันขุนนางตระกูลเก่า และส่งเสริมขุนนางที่ไม่ได้มาจากตระกูลดังไม่มีฐานอำนาจและขุนนางจีน พระเจ้าควางจงยังปราบดาภิเษกพระองค์เองเป็นจักรพรรดิ ซึ่งเป็นจักรพรรดิโครยอพระองค์แรก และได้อภิเษกสมรสสมเด็จพระจักรพรรดินีแทมก ตระกูลฮวางโบแห่งฮวางจู (대목왕후 황보씨) เป็นพระอัครมเหสี
พระราชวงศ์
พระมเหสี
พระสนม
พระราชโอรส
พระราชธิดา
อ้างอิง
925 975
โยอัน ตาวารึช
แหล่งข้อมูลอื่น
1988
.bo
.bo เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโบลิเวีย เริ่มใช้ครั้งแรกเมื่อ พ.ศ. 2534
อ้างอิง
Toppdomän
พ.ศ. 2166
พุทธศักราช 2166 ใกล้เคียงกับ